b'\n_START_ARTICLE_\nTimo Louna\n_START_PARAGRAPH_\nTimo Isto Juhani Louna (s. 8. helmikuuta 1965 Lahti) on Keuruun entinen kaupunginjohtaja ja P\xc3\xa4ij\xc3\xa4t-H\xc3\xa4meen hyvinvointiyhtym\xc3\xa4n strategiajohtaja._NEWLINE_Timo Louna syntyi Erkki Lounan ja Viena Lounan (o.s. Kaivolainen) perheeseen. H\xc3\xa4nen puolisonsa on maatalous- ja mets\xc3\xa4tieteiden maisteri, agronomi Sari Louna (o.s. Saarim\xc3\xa4ki). Louna kirjoitti ylioppilaaksi vuonna 1984 ja valmistui maatalous- ja mets\xc3\xa4tieteiden maisteriksi ja mets\xc3\xa4nhoitajaksi Helsingin yliopistosta vuonna 1992. H\xc3\xa4n oli Kuusamon elinkeinojohtaja 1995\xe2\x80\x932001. Keuruun kaupunginjohtajaksi Louna valittiin vuonna 2001. H\xc3\xa4n irtisanoutui kes\xc3\xa4ll\xc3\xa4 2015 ja siirtyi P\xc3\xa4ij\xc3\xa4t-H\xc3\xa4meen hyvinvointiyhtym\xc3\xa4n toimitusjohtajaksi, mutta irtisanoi itsens\xc3\xa4 t\xc3\xa4st\xc3\xa4 teht\xc3\xa4v\xc3\xa4st\xc3\xa4 joulukuussa 2016 ja siirtyi hyvinvointiyhtym\xc3\xa4n strategiajohtajaksi.'